REPUBLIKA HRVATSK

POŽEŠKO – SLAVONSKA ŽUPANIJA

**OŠ fra Kaje Adžića Pleternica**

KLASA:112-01/21-02/18

URBRO:2177-31-01-21-1

Pleternica, 3.2.2021.

Na temelju članka 12. Zakona o radu („NN“ br. 93/14, 127/17, 98/19), članka 10. Pravilnika o radu i članka 5.-7. Pravilnika o postupku zapošljavanja te procjeni i vrednovanju kandidata za zapošljavanje ( u daljnjem tekstu: Pravilnik) ravnatelj Osnovne škole fra Kaje Adžića Pleternica, Školska 2, 34310 Pleternica *objavljuje*:

**NATJEČAJ**

*za zasnivanje radnog odnosa*

**Kuhar/ica: 1 izvršitelj/ica na neodređeno vrijeme.**

UVJETI:

**Završena srednja škola – smjer kuhar odnosno KV kuhar.**

Uz prijavu na natječaj kandidati moraju priložiti:

1. životopis
2. svjedodžbu, odnosno dokaz o stečenoj stručnoj spremi
3. dokaz o državljanstvu
4. uvjerenje da nije pod istragom i da se protiv kandidata/kinje ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od 6 mjeseci od dana raspisivanja natječaja
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08 i 69/17).

Traženi dokazi dostavljaju se u preslici, a izabrani kandidat dužan je prije sklapanja ugovora o radu dostaviti izvornike dokumenata ili preslike dokumenata ovjerene od strane javnog bilježnika sukladno Zakonu o javnom bilježništvu (Narodne novine broj 78/93, 29/94, 162/98,16/07, 75/09,120/16).

U prijavi obvezno navesti: ime i prezime, točnu adresu, broje telefona i (po mogućnosti) E-mail adresu.

Priloženu natječajnu dokumentaciju ne vraćamo.

Potpunom prijavom smatra se ona koja sadrži sve podatke i priloge navedene u javnom natječaju te koja je vlastoručno potpisana. Kandidat koji nije podnio pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja.

Kandidat/kinja koji/a ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03 i 148/13) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14. i 39/18.) dužan/na je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan/a je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na [poveznici Ministarstva hrvatskih branitelja (otvorite).](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Prijave na natječaj s dokazima o ispunjavanju uvjeta, podnose se u roku od 8 dana od dana objave natječaja, na adresu:

**OŠ fra Kaje Adžića Pleternica, Školska 2, 34310 Pleternica s naznakom „ZA NATJEČAJ“**

Prijavom na natječaj kandidati su suglasni da Škola kao voditelj obrade osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno pozitivnim propisima o zaštiti osobnih podataka.

Povjerenstvo utvrđuje listu kandidata prijavljenih na natječaj koji ispunjavaju formalne uvjete natječaja i čije su prijave pravovremene i potpune i nakon toga se kandidate s te liste upućuje na testiranje i razgovor (intervju). Provjera se sastoji od dva dijela, pisane provjere kandidata putem testiranja i razgovora s kandidatom (intervju). Područje provjere, pravni i drugi izvori za pripremu kandidata za testiranje, te vrijeme i mjesto održavanja testiranja i razgovora (intervjua) s kandidatima bit će objavljeno na web stranici Škole <http://www.os-frakajeadzica-pleternica.skole.hr/skola/dokumenti_kole/natje_aji> najmanje 3 dana prije dana određenog za testiranje. Za kandidate koji ne pristupe testiranju smatrat će se da je povukao prijavu na natječaj te se u daljnjem postupku više neće smatrati kandidatom prijavljenim na natječaj.

O rezultatima natječaja kandidati će biti obaviješteni najkasnije u roku od 8 dana od dana sklapanja ugovora o radu s odabranim kandidatom/kinjom na mrežnoj stranici OŠ fra Kaje Adžića Pleternica:

<http://www.os-frakajeadzica-pleternica.skole.hr/skola/dokumenti_kole/natje_aji>

U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 21.stavku 4. Pravilnika.

Rok prijave 11.2.2021.

Ravnatelj škole:

\_\_\_\_\_\_\_\_\_\_\_\_\_\_\_\_\_\_\_\_

Hrvoje Galić, prof.